b"\n_START_ARTICLE_\nRoc (her\xc3\xa0ldica)\n_START_PARAGRAPH_\nEl roc, en her\xc3\xa0ldica, \xc3\xa9s una representaci\xc3\xb3 estilitzada de la torre dels escacs, anomenada antigament roc. Per la seva forma geom\xc3\xa8trica, tan aviat se'l considera un moble com una figura. \xc3\x89s molt emprat i, per ignor\xc3\xa0ncia del seu significat, ha acabat essent representat de formes molt diverses, fins i tot com una torre o un castell. Convencionalment se sol representar com un cos trapezo\xc3\xafdal coronat amb dues banyes m\xc3\xa9s o menys punxegudes o arrodonides, segons els casos."